D'acord amb el Decret 362/1986, de 18 de desembre (DOGC núm. 791, de 16.1.1987), pel qual es crea el distintiu Marca Q per a productes alimentaris de qualitat de Catalunya, i amb l'Ordre de 4 de maig de 1992 (DOGC núm. 1595, de 18.5.1992), per la qual s'amplia la relació de grups o sectors de productes alimentaris que poden gaudir de la Marca Q, en la qual s'inclou, entre d'altres, el peix.
En ús de les atribucions que m'han estat conferides,
Pot gaudir de la Marca Q el peix blau que compleixi les característiques que defineix el Reglament que s'estableix a aquest efecte, el text del qual figura a l'annex d'aquesta Ordre.
Barcelona, 17 de setembre de 2002
Reglament d'utilització de la Marca Q establert per al peix blau
D'acord amb el que disposa el Decret 362/1986, de 18 de desembre, sobre productes alimentaris de qualitat, pot gaudir del distintiu de la Marca Q el peix blau que reuneixi les característiques definides en aquest Reglament i que compleixi tots els requisits que s'hi estableixen i els que la legislació vigent exigeix.
2.1 El Servei de Denominacions i Marques de la Direcció General d'Indústries i Qualitat Agroalimentària establirà un sistema de traçabilitat que garanteixi el seguiment des de la seva captura al mar fins al punt de venda.
2.2 L'esmentat Servei i les delegacions territorials del Departament d'Agricultura, Ramaderia i Pesca facilitaran als interessats a acollir-se a la denominació de peix blau emparada per la Marca Q, el document que contingui l'esmentat sistema de traçabilitat.
3.1 El Servei de Denominacions i Marques de la Direcció General d'Indústries i Qualitat Agroalimentària establirà un pla de controls mínims per garantir el compliment d'aquest Reglament en totes les fases de captura i venda.
3.2 L'esmentat Servei i les delegacions territorials del Departament d'Agricultura, Ramaderia i Pesca facilitaran als interessats en acollir-se a la denominació de peix blau emparada per la Marca Q, el document que contingui aquest pla de controls mínims.
4.1 Les característiques de qualitat que han de tenir els productes de la pesca que regula aquesta Ordre són les corresponents a les de classe extra dels peixos, tal com determinen l'article 23.6.1 del Reial decret 1521/1984, d'1 d'agost, i disposicions complementàries.
4.2 Les espècies de peix blau que poden gaudir de la Marca Q són exclusivament les següents:
5.1 Les mides mínimes autoritzades, preses des de l'extrem del cap fins a l'extrem de l'aleta caudal seran:
5.2 Un 10% de les sardines i els seitons capturats, poden ser d'una mida inferior a la que estableix aquest article, però en cap cas inferior a la mida mínima fixada per la legislació vigent en matèria de pesca i/o comercialització.
6.1 Les embarcacions dedicades a la captura del peix blau han de complir les condicions tecnicosanitàries que estableix la legislació vigent.
6.2 El peix blau ha de ser capturat amb arts d'encerclament que no tinguin una llargada superior a 300 metres sense comptar la llargada dels punys, equivalents com a màxim a 15 metres cadascun, amb les característiques que estableix l'article 13 del Reial decret 2349/1984, de 28 de novembre, pel qual es regula la pesca d'encerclament al calador nacional.
6.3 Les arts d'encerclament utilitzades per a la captura del peix han de ser netejades diàriament, després del seu ús.
6.4 Les pràctiques utilitzades per a la captura del peix blau han de ser les adients per obtenir un producte de la màxima qualitat.
6.5 Si la pesca comprèn diverses espècies diferents de peix blau, es procedirà a la seva selecció, i se separaran per espècies a les caixes a què fa referència l'article 8 d'aquest Reglament.
7.1 Un cop encerclat el banc de peixos prèviament localitzat, es mantindran vius a la xarxa fins al moment del seu envasat amb gel picat en la proporció 2/1 (dues de peix per una de gel).
7.2 El peix capturat, encara viu, es diposita a les caixes descrites a l'article 8, es barregen amb gel i no s'hi afegeix cap altre additiu.
Per garantir-ne la perfecta conservació serà tractat amb la quantitat i la qualitat de gel suficient.
7.3 El gel utilitzat per a la conservació del peix blau ha de complir les condicions tecnicosanitàries que estableix la legislació vigent.
8.1 La presentació del peix es farà en caixes de forma rectangular, de material autoritzat amb les característiques següents:
8.2 Les caixes han de complir les normes sanitàries que estableix el Reial decret 888/1988, de 29 de juliol, pel qual s'aprova la norma general sobre recipients que contenen productes alimentaris frescos, de caràcter perible, no envasats ni embolicats, i disposicions complementàries.
A les caixes hi figurarà, a més del que estableix el Reial decret 331/1999, de 26 de febrer, de normalització i tipificació dels productes de la pesca, frescos, refrigerats o cuits, el logotip de la Marca Q amb les proporcions mínimes de 23 mm i màximes de 45 mm d'eix central, juntament amb les dades següents:
Identificació de l'embarcació: nom i matrícula de l'embarcació.
Qualitat certificada per una entitat de control.
Capturat amb arts d'encerclament.
El peix es transportarà i comercialitzarà en les condicions adequades per a una perfecta conservació, d'acord amb el que estableix el Reial decret 1437/1992, de 27 de novembre, i disposicions complementàries.
Als punts de venda, el peix blau emparat per la Marca Q es mantindrà en tot moment a la mateixa caixa on es va dipositar després de la seva captura, que complirà amb les característiques que estableix l'article 8 i que estarà convenientment identificada d'acord amb el contingut de l'article 9 d'aquest Reglament.
Queda totalment prohibida la divisió de les caixes originals que continguin peix blau amb Marca Q.
Queda totalment prohibida la congelació de cap de les espècies de peix blau emparat amb la Marca Q.
La facultat d'utilitzar la Marca Q és exclusiva per als que en són adjudicataris i no se'n pot cedir la utilització.
16.1 Poden ser adjudicataris de la Marca Q les persones físiques o jurídiques que compleixin els requisits que estableix el Decret 362/1986, de 18 de desembre, sobre productes alimentaris de qualitat, dedicats a la captura i la comercialització de peix blau i que acreditin que disposen dels mitjans necessaris, propis o contractats, d'acord amb les característiques que s'especifiquen en aquest Reglament.
16.2 Els adjudicataris estan subjectes als drets i les obligacions inherents a la utilització de la Marca Q i són els responsables del seu ús.
17.1 El Servei de Denominacions i Marques portarà un Registre d'adjudicataris de la Marca Q de peix blau en el qual s'indicaran les dades següents: titularitat i matrícula de les embarcacions i zona marítima habitual de captura del peix blau.
17.2 Els adjudicataris han de presentar davant la Direcció General d'Indústries i Qualitat Agroalimentària justificants en els quals consti que les embarcacions i les altres instal·lacions utilitzades estan autoritzades i que compleixen la normativa vigent.
18.1 Els adjudicataris de la Marca Q han de contractar els serveis d'una entitat de control i certificació inscrita al Registre d'entitats de control i certificació de productes, de la Direcció General d'Indústries i Qualitat Agroalimentària, per al control de la producció des de l'origen fins a la venda del peix blau als consumidors.
18.2 El contracte ha d'indicar els elements que formin part dels controls i la seva freqüència.
Aquests controls han de certificar les condicions i les característiques de la captura dels peixos i les seves característiques en el moment de la venda i la traçabilitat.
Els esmentats controls han de ser aprovats pel Servei de Denominacions i Marques del Departament d'Agricultura, Ramaderia i Pesca i els requisits mínims s'han d'ajustar al pla de controls mínims a què fa referència l'article 3.1 d'aquest Reglament.
18.3 L'entitat de control i certificació ha de tenir, en tot moment, accés a totes les instal·lacions relacionades amb la captura, l'emmagatzematge, el transport i la venda del peix blau emparat per la Marca Q.
18.4 Els informes sobre els resultats dels controls i la certificació realitzats s'han de presentar per escrit a la Direcció General d'Indústries i Qualitat Agroalimentària.
Tota infracció d'aquest Reglament i de la legislació vigent sobre la matèria comportarà la suspensió de la inscripció al Registre i la retirada de l'autorització per utilitzar la Marca Q. L'adjudicatari sancionat no podrà tornar a sol·licitar el permís d'inscripció al Registre fins haver transcorregut el període de suspensió establert per la Direcció General d'Indústries i Qualitat Agroalimentària.
20.1 En el si de la Direcció General d'Indústries i Qualitat Agroalimentària es crea una comissió de seguiment formada per un representant de cadascuna de les empreses adjudicatàries de la Marca Q de peix blau i un representant de cadascuna de les entitats de control, juntament amb els membres de l'Administració que es designin.
20.2 Aquesta comissió té com a funció donar suport a l'Administració i a les entitats de control i vetllar perquè tots els agents implicats compleixin la normativa de la Marca Q.
Per exercir aquesta funció la comissió ha d'informar sobre els aspectes que consideri oportuns a tenir en compte pel que fa a la concessió de la Marca Q, la retirada de la seva utilització i l'aplicació correcta de la normativa per part de l'entitat de control.